ESIMESE ASTME KOHTU MÄÄRUS
(apellatsioonikoda)
22. juuni 2009
Kohtuasi T‑376/08 P
Bart Nijs
versus
Euroopa Ühenduste Kontrollikoda
Apellatsioonkaebus – Avalik teenistus – Ametnikud – 2005/2006. aasta hindamisaruanne – 2007. aasta hindamise käigus hageja edutamata jätmine – Kontrollikoja otsus pikendada oma peasekretäri ametiaega – Osaliselt ilmselgelt vastuvõetamatu ja osaliselt ilmselgelt põhjendamatu apellatsioonkaebus
Ese:      Apellatsioonkaebus Euroopa Liidu Avaliku Teenistuse Kohtu (teine koda) 26. juuni 2008. aasta määruse peale kohtuasjas F‑1/08:
Nijs vs. kontrollikoda (kohtulahendite kogumikus veel avaldamata) selle kohtumääruse tühistamiseks.
Otsus: Jätta apellatsioonkaebus rahuldamata. Jätta Bart Nijsi kohtukulud tema enda kanda ning mõista temalt välja Euroopa Ühenduste
Kontrollikoja käesoleva astme kohtukulud.
Kokkuvõte
Apellatsioonkaebus – Hagiavalduses õigusväidete ja argumentide esitamine – Ebapiisavalt täpsustatud väide – Viide kõikidele
lisadele – Vastuvõetamatus
(Esimese Astme Kohtu kodukord, artikli 138 lõike 1 punkt c)
Avaliku Teenistuse Kohtu otsuse peale Esimese Astme Kohtusse esitatud apellatsioonkaebuse raames ei saa üldine viide muudele
kirjalikele dokumentidele peale apellatsioonkaebuse asendada õigusliku argumentatsiooni peamisi elemente, mis Esimese Astme
Kohtu kodukorra artikli 138 lõike 1 punkti c kohaselt peavad olema märgitud apellatsioonkaebuses. Lisaks ei kuulu hagiavalduse
lisadest hagi alusena käsitletavate fakti‑ ja õigusväidete ning põhjenduste väljaotsimine ja kindlakstegemine Esimese Astme
Kohtu ülesannete hulka, kuna lisadel on üksnes tõenduslik ja abistav ülesanne.
(vt punkt 24)
Viited: Esimese Astme Kohus, 21. mai 1999, kohtuasi T‑154/98: Asia Motor France jt vs. komisjon (EKL 1999, lk II‑1703, lk 49); Esimese Astme Kohus, 14. detsember 2005, kohtuasi T‑209/01: Honeywell vs. komisjon (EKL 2005, lk II‑5527, lk 57).